A4-0064/99

Σύσταση του Ευρωπαϊκού Κοινοβουλίου προς το Συμβούλιο σχετικά με την Europol: ενίσχυση του κοινοβουλευτικού ελέγχου και διεύρυνση των αρμοδιοτήτων

Το Ευρωπαϊκό Κοινοβούλιο,

- έχοντας υπόψη το άρθρο 94 του Κανονισμού του,

- έχοντας υπόψη το άρθρο Κ.6, τρίτο εδάφιο, της Συνθήκης ΕΕ,

- έχοντας υπόψη το άρθρο Κ.1, παράγραφος 9, το άρθρο Κ.3, παράγραφος 2 και το άρθρο Κ.6, παράγραφος 2 της Συνθήκης ΕΕ,

- έχοντας υπόψη το άρθρο Κ.1 (μελλοντικό άρθρο 29 της ΣΕΕ), το άρθρο Κ.2 (μελλοντικό άρθρο 30 της ΣΕΕ), παράγραφος 1, στοιχείο β, και παράγραφος 2, το άρθρο Κ.13 (μελλοντικό άρθρο 41 της ΣΕΕ) και το άρθρο Κ.14 (μελλοντικό άρθρο 42 της ΣΕΕ) της Συνθήκης του Άμστερνταμ,

- έχοντας υπόψη την πράξη του Συμβουλίου της 26ης Ιουλίου 1995 σχετικά με την περάτωση της σύμβασης βάσει του άρθρου Κ.3 της Συνθήκης για την Ευρωπαίκή Ένωση για την ίδρυση Ευρωπαϊκής Αστυνομικής Υπηρεσίας (Σύμβαση Europol) ((EE C 316 της 27.11.1995, σελ. 1.)),

- έχοντας υπόψη το πρωτόκολλο βάσει του άρθρου Κ.3 της Συνθήκης για την Ευρωπαϊκή Ένωση και το άρθρο 41, παράγραφος 3 της Σύμβασης Europol σχετικά με τα προνόμια και τις ασυλίες της Europol, τα μέλη των Οργάνων, τους αναπληρωτές διευθυντές και τους υπαλλήλους της Europol ((EE C 221 της 19.7.1997, σελ. 2.))

- έχοντας υπόψη τα ψηφίσματά του της 22 Ιανουρίου 1993 για τη δημιουργία της Europol ((EE C 42 της 15.2.1993, σελ. 250.)), της 19ης Μαΐου 1995 για τη Σύμβαση Europol ((EE C 151 της 19.6.1995, σελ. 376.)), της 14ης Μαρτίου 1996 σχετικά με την Europol ((EE C 96 της 1.4.1996, σελ. 288.)) και της 16ης Σεπτεμβρίου 1998 σχετικά με την ετήσια έκθεση 1996 της Υπηρεσίας Ναρκωτικών της Europol ((ΕΕ C 313 της 12.10.1998, σελ. 62)),

- έχοντας υπόψη τις κοινές δράσεις της 10ης Μαρτίου 1995 ((EE L 62 της 20.3.1995, σελ. 1.)) και της 16ης Δεκεμβρίου 1996 ((EE L 342 της 31.12.1996, σελ. 4.)) σχετικά με την Υπηρεσία Ναρκωτικών της Europol,

- έχοντας υπόψη το πρόγραμμα εργασίας 1999 της Europol,

- έχοντας υπόψη το σχέδιο προϋπολογισμού της Europol για το 1999 (7369/1/98/αναθ.1),

- έχοντας υπόψη τις αποφάσεις του Συμβουλίου Υπουργών Δικαιοσύνης και Εσωτερικών της 3ης και 4ης Δεκεμβρίου 1998,

- έχοντας υπόψη την ανακοίνωση της Επιτροπής της 14ης Ιουλίου 1998 με τίτλο «Πορεία σε έναν χώρο ελευθερίας, ασφάλειας και δικαίου» (COM(98)0459)

- έχοντας υπόψη την πρόταση σύστασης της Επιτροπής Πολιτικών Ελευθεριών και Εσωτερικών Υποθέσεων (A4-0064/99),

Α. εκτιμώντας, ότι η ίδρυση της Ευρωπαϊκής Αστυνομικής Υπηρεσίας (Europol) αποτελεί ένα αναγκαίο βήμα για την καταπολέμηση του οργανωμένου εγκλήματος στην Ευρωπαϊκή Ένωση,

Β. εκτιμώντας, ότι η άσκηση αστυνομικών αρμοδιοτήτων σε ένα δημοκρατικό σύστημα κράτους δικαίου πρέπει να υπόκειται σε κοινοβουλευτικό έλεγχο και ότι, για τον λόγο αυτό, πρέπει να τεθούν οι νομικές βάσεις υπό μορφήν νομοθεσίας από ένα άμεσα εκλεγμένο κοινοβούλιο και τα εμπλεκόμενα πρόσωπα πρέπει να είναι υπόλογα έναντι του Κοινοβουλίου, προκειμένου οι αρμοδιότητες να ασκούνται σε συναίνεση με τον πληθυσμό, τον οποίο υπηρετεί η αστυνομία[semigr ]

Γ. εκτιμώντας ότι ο κοινοβουλευτικός έλεγχος της Europol εκ μέρους του Ευρωπαϊκού Κοινοβουλίου, σύμφωνα με την Σύμβαση Europol, περιορίζεται σε μία ετήσια ειδική έκθεση που διαβιβάζεται από την Προεδρία του Συμβουλίου και αφορά τις εκτελεσθείσες εργασίες και στην ακρόαση για ενδεχόμενη τροποποίηση της Σύμβασης Europol,

Δ. εκτιμώντας ότι, εκτός αυτού, σύμφωνα με το άρθρο Κ.6 της Συνθήκης ΕΕ, πρέπει να ενημερώνεται τακτικά, να καλείται να γνωμοδοτεί σχετικά με τις κυριότερες πτυχές, οι δε απόψεις του πρέπει να λαμβάνονται δεόντως υπόψη,

Ε. πεπεισμένο ότι τα δικαιώματά του για ενημέρωση και διαβούλευση του παρέχουν μεν την δυνατότητα να ασκεί ως ένα βαθμό επιρροή, με τον τρόπο αυτό όμως δεν διασφαλίζεται ο κοινοβουλευτικός έλεγχος της Europol όσον αφορά τις νομικές βάσεις και την προσωπική ευθύνη των εμπλεκομένων προσώπων,

ΣΤ. εκτιμώντας ότι η ενημέρωσή του δεν πρέπει να περιορίζεται στην ετήσια ειδική έκθεση, όπως προβλέπεται στο άρθρο 34 της Σύμβασης Europol, αλλά ότι, όπως ορίζει το άρθρο Κ6, παράγραφος 1 της Συνθήκης ΕΕ, το Ευρωπαϊκό Κοινοβούλιο πρέπει να ενημερώνεται τακτικά,

Ζ. εκτιμώντας ότι στο ισχύον σύστημα, η άσκηση των κυριαρχικών δικαιωμάτων από την Europol περιορίζεται ουσιαστικά στην επεξεργασία προσωπικών δεδομένων, αλλά ότι η Europol θα μπορούσε να θέσει τα δεδομένα αυτά στη διάθεση των αρχών και μελλοντικά, στις αρχές τρίτων χωρών, γεγονός που θα αποτελέσει παραβίαση των θεμελιωδών δικαιωμάτων στην πληροφόρηση,

Η. εκτιμώντας, ότι η σύννομη άσκηση των καθηκόντων του διευθυντή της Europol εποπτεύεται από το διοικητικό συμβούλιο, το οποίο ασκεί την τεχνική και νομική εποπτεία στην Europol,

Θ. εκτιμώντας, ότι το διοικητικό συμβούλιο συντίθεται από έναν εκπρόσωπο ανά κράτος μέλος και ότι κάθε μέλος του διοικητικού συμβουλίου διαθέτει μια ψήφο,

Ι. εκτιμώντας, ότι η δράση των μελών του διοικητικού συμβουλίου εντάσσεται στην εκάστοτε εθνική δημοκρατική άλυσο νομιμοποίησης και υπόκειται αντίστοιχα στις οδηγίες και την ευθύνη του εκάστοτε μέλους του Συμβουλίου,

ΙΑ. εκτιμώντας, ότι τα για το διοικητικό συμβούλιο αρμόδια μέλη του Συμβουλίου υπόκεινται στον εθνικό κοινοβουλευτικό έλεγχο σύμφωνα με τις εκάστοτε συνταγματικές διατάξεις,

ΙΒ. εκτιμώντας, ότι η στο άρθρο 30, παράγραφος 1 της Σύμβασης της Europol θεσπισθείσα ελευθερία οδηγιών απαλλάσσει τον διευθυντή και τους υπαλλήλους της Europol μόνο από οδηγίες κυβερνήσεων, αρχών, οργανώσεων ή προσώπων που δεν ανήκουν στην Europol,

ΙΓ. εκτιμώντας, ότι η ελευθερία οδηγιών δεν ισχύει αντίστοιχα ούτε στη σχέση του διοικητικού συμβουλίου προς την Europol ούτε στη σχέση των κρατών μελών προς τα από αυτά αποσταλέντα μέλη του διοικητικού συμβουλίου,

ΙΔ. εκτιμώντας, ότι οι νομικές βάσεις της επεξεργασίας δεδομένων στην Europol καθορίζονται στους τίτλους ΙΙ, ΙΙΙ, και IV της Σύμβασης Europol και στις εκτελεστικές διατάξεις σύμφωνα με το άρθρο 10, παράγραφος 1 της Σύμβασης Europol και ότι η έγκριση αυτών των διατάξεων υπέκειτο κατά τον συνήθη τρόπο στις διακρατικές συμφωνίες στον έλεγχο των κοινοβουλίων των κρατών μελών,

ΙΕ. εκτιμώντας, ότι τα κοινοβούλια των κρατών μελών ελέγχουν την εποπτεία της επί μέρους επεξεργασίας δεδομένων, ότι σύμφωνα με τα ισχύοντα του εκάστοτε εθνικού δικαίου μπορούν να ασκήσουν επιρροή στη δραστηριότητα των εθνικών αρχών ελέγχου,

ΙΣΤ. εκτιμώντας, ότι η επεξεργασία δεδομένων σε επίπεδο Europol υπόκειται μεν στην εποπτεία της ανεξάρτητης κοινής εποπτικής αρχής τα κοινοβούλια όμως των κρατών μελών μπορούν να ασκήσουν έλεγχο μόνο μέσω της εις το Συμβούλιο διαβιβαζόμενης έκθεσης πεπραγμένων της κοινής εποπτικής αρχής ή της έκθεσης πεπραγμένων του διοικητικού συμβουλίου,

ΙΖ. πεπεισμένο, ότι στο μέτρο που ο κοινοβουλευτικός έλεγχος από τα κοινοβούλια των κρατών μελών ενόψει των διακρατικών μηχανισμών είναι ιδιαίτερα δυσχερής και πολύ λίγο αποτελεσματικός και ότι η ενημέρωση του Ευρωπαίκού Κοινοβουλίου δεν μπορεί να αξιολογηθεί ως επαρκής κοινοβουλευτικός έλεγχος,

ΙΗ. εκτιμώντας ότι οι δυνατότητες άσκησης κοινοβουλευτικού ελέγχου εκ μέρους του Ευρωπαϊκού Κοινοβουλίου θα ενισχύοντο σημαντικά εάν ο προϋπολογισμός της Europol ενσωματώνετο στον κοινοτικό προϋπολογισμό,

ΙΘ. εκτιμώντας, ότι οι νέες εξουσίες της Europol που προβλέπονται στη Συνθήκη του Άμστερνταμ για τον υποστηρικτικό συντονισμό αστυνομικών δράσεων δεν αλλάζουν βασικά τη συστηματική και τις αναγκαιότητες κοινοβουλευτικού ελέγχου,

Κ. εκτιμώντας, ότι με τη Συνθήκη ΕΕ παραμένει αμετάβλητος ο ιδιαίτερα χρήζων ελέγχου χειρισμός δεδομένων,

ΚΑ. πεπεισμένο ότι η περαιτέρω ανάπτυξη της Europol σε μια ευρωπαϊκή αστυνομία με επιχειρησιακές αρμοδιότητες πρέπει να εξετασθεί ως απάντηση στο επεκτεινόμενο, διαμεθοριακό οργανωμένο έγκλημα τηρουμένης παράλληλα της αρχής της επικουρικότητας,

ΚΒ. εκτιμώντας, ότι η Europol θα πρέπει να μεταβιβάσει αντίστοιχα τον υπεύθυνο συντονισμό διαμεθοριακών ερευνών στο πλαίσιο της αρμοδιότητάς της με δικαίωμα οδηγιών έναντι των εθνικών αστυνομικών αρχών και με την παραίτηση από εκτελεστικές αρμοδιότητες,

ΚΓ. εκτιμώντας, ότι επιχειρησιακές εξουσίες αυτής της ποιότητας δεν καλύπτονται πλέον επαρκώς από τον έλεγχο των κοινοβουλίων των κρατών μελών και ότι δεν είναι δυνατός ο αποτελεσματικότερος κοινοβουλευτικός έλεγχος σε διακρατικό επίπεδο,

ΚΔ. πεπεισμένο, ότι μία ευρωπαϊκή αστυνομία η οποία ουσιαστικά θα επεμβαίνει σε προστατευμένες νομικές καταστάσεις των πολιτών, ιδιαίτερα μια ευρωπαϊκή αστυνομία που διαθέτει εξουσίες ερευνών και οδηγιών έναντι των εθνικών αστυνομικών αρχών δεν μπορεί πλέον να είναι οργανωμένη σε διακρατικό επίπεδο αλλά πρέπει να θεμελιώνεται σε κοινοτική βάση, ώστε να μπορεί να κατοχυρώνεται η άμεση εξουσία του Ευρωπαϊκού Κοινοβουλίου για άσκηση κοινοβουλευτικού ελέγχου,

ΚΕ. εκτιμώντας, ότι μια ευρωπαϊκή αστυνομία που διέπεται από το κοινοτικό δίκαιο πρέπει, προκειμένου να διασφαλισθεί η αποτελεσματικότητα του κρατικού και κοινοβουλευτικού ελέγχου και η διαφάνεια, να υπόκειται στις οδηγίες και την ευθύνη μέλους της Επιτροπής, το οποίο από την πλευρά του φέρει πλήρη κοινοβουλευτική ευθύνη έναντι του Ευρωπαϊκού Κοινοβουλίου,

ΚΣΤ. πεπεισμένο, ότι η με την ευρωπαϊκή αστυνομία που διέπεται από το κοινοτικό δίκαιο συνδεόμενη στενά καθορισμένη και ακριβώς προσδιορισμένη παραίτηση από την εθνική κυριαρχία ενόψει των με αυτήν συνδεόμενων πραγματικών δυνατοτήτων της καταπολέμησης του οργανωμένου εγκλήματος δικαιολογείται κυρίως από το συμφέρον των πολιτών,

ΚΖ. πεπεισμένο, ότι μία ευρωπαϊκή αστυνομία που διαθέτει επιχειρησιακές εξουσίες όσον αφορά την διεξαγωγή ποινικών ερευνών πρέπει να υπάγεται κατά ένα τρόπο στην διεύθυνση μιας ευρωπαϊκής εισαγγελίας, η οποία θα αποφασίζει εάν το αποτέλεσμα των διαμεθοριακών ερευνών επαρκεί ή όχι για την έναρξη δικαστικής διαδικασίας,

1. απευθύνει προς το Συμβούλιο τις ακόλουθες συστάσεις:

( Σύσταση 1)

καλεί το Συμβούλιο να αποφύγει να αναθέσει λειτουργικές αρμοδιότητες στη Europol χωρίς να είναι σε θέση το Κοινοβούλιο να υποβάλει τον εν λόγω όργανισμό σε επαρκή δημοκρατικό έλεγχο[semigr ]

( Σύσταση 2)

ζητεί από το Συμβούλιο, στο πλαίσιο της επόμενης Διακυβερνητικής Διάσκεψης, να ενσωματώσει στην Συνθήκη διατάξεις που θα προβλέπουν τον γενικό κοινοβουλευτικό και δικαστικό έλεγχο της Europol σε ευρωπαϊκό επίπεδο[semigr ]

( Σύσταση 3)

καλεί εκ νέου το Συμβούλιο με έμφαση, να σεβασθεί σε σχέση με την Europol τα δικαιώματά του για ενημέρωση και ακρόαση σύμφωνα με το άρθρο Κ.6 ΣΕΕ και αντίστοιχα να προβεί σε διαβούλευση με το Ευρωπαϊκό Κοινοβούλιο όσον αφορά τα ακόλουθα ζητήματα και να λάβει δεόντως υπόψη του τις θέσεις του:

- λήψη αποφάσεων όσον αφορά την προκαταρκτική προθεσμία εντός της οποίας επιλαμβάνεται η Europol των τρομοκρατικών πράξεων σύμφωνα με το άρθρο 2, παράγραφος 2, δεύτερο εδάφιο της Σύμβασης Europol,

- απόφαση σχετικά με την ανάθεση στην Europol και άλλων εκ των εις το παράρτημα της Σύμβασης Europol αναφερομένων μορφών εγκληματικότητας,

- εκτελεστικές διατάξεις σχετικά με τα αρχεία δεδομένων σύμφωνα με το άρθρο 10, παράγραφος 1, τρίτο εδάφιο της Σύμβασης Europol,

- κανόνες που πρέπει να τηρηθούν από την Europol σύμφωνα με το άρθρο 10, παράγραφος 4, τελευταία πρόταση της Σύμβασης Europol,

- γενικοί κανόνες για τη διαβίβαση δεδομένων προσωπικού χαρακτήρα από την Europol σύμφωνα με το άρθρο 18, παράγραφος 2 της Σύμβασης Europol,

- εκθέσεις πεπραγμένων της κοινής εποπτικής αρχής σύμφωνα με το άρθρο 24, παράγραφος 6 της Σύμβασης Europol,

- κανόνες σχετικά με τις συμφωνίες που πρέπει να συνάψει η Europol σύμφωνα με το άρθρο 28, παράγραφος 3 της Σύμβασης Europol,

- απόφαση του Συμβουλίου σχετικά με την απόλυση του διευθυντού και των αναπληρωτών διευθυντών σύμφωνα με το άρθρο 29, παράγραφος 6 της Σύμβασης Europol,

- κανονισμός υπηρεσιακής κατάστασης σύμφωνα με το άρθρο 30, παράγραφος 3 της Σύμβασης Europol,

- προστατευτική ρύθμιση πληροφοριών εμπιστευτικού χαρακτήρα σύμφωνα με το άρθρο 31, παράγραφος 1 της Σύμβασης Europol,

- κατάρτιση προϋπολογισμού σύμφωνα με το άρθρο 35, παράγραφος 5 της Σύμβασης Europol,

- δημοσιονομικός κανονισμός σύμφωνα με το άρθρο 35, παράγραφος 9 της Σύμβασης Europol,

- έκθεση ελέγχου σύμφωνα με το άρθρο 36, παράγραφος 3 της Σύμβασης Europol,

- απόφαση απαλλαγής σύμφωνα με το άρθρο 36, παράγραφος 5 της Σύμβασης Europol,

- διαφορές μεταξύ των κρατών μελών σχετικά με την ερμηνεία ή εφαρμογή της Σύμβασης σύμφωνα με το άρθρο 40, παράγραφος 1 της Σύμβασης Europol,

- πρωτόκολλο σχετικά με τα προνόμια και τις ασυλίες σύμφωνα με το άρθρο 41 της Σύμβασης Europol,

- τροποποίηση της Σύμβασης σύμφωνα με το άρθρο 42, παράγραφος 1 της Σύμβασης Europol,

- απόφαση σχετικά με τους ορισμούς των εκτιθέμενων στο παράρτημα μορφών εγκληματικότητας σύμφωνα με το άρθρο 43, παράγραφος 3 της Σύμβασης Europol,

- εκθέσεις του διοικητικού συμβουλίου σύμφωνα με το άρθρο 28, παράγραφος 10 της Σύμβασης Europol,

- διορισμός του διευθυντού και των αναπληρωτών διευθυντών σύμφωνα με το άρθρο 29 της Σύμβασης Europol[semigr ]

( Σύσταση 4)

εκφράζει την λύπη του διότι το Συμβούλιο, κατά την έγκριση των νομικών πράξεων και των αποφάσεων, που έχουν δημοσιευθεί στην Επίσημη Εφημερίδα C 26 της 30ής Ιανουαρίου 1999, δεν ζήτησε την γνώμη του Ευρωπαϊκού Κοινοβουλίου, δεν έλαβε δεόντως υπόψη τις θέσεις του, όπως προβλέπει το άρθρο Κ 6 της Συνθήκης ΕΕ, ούτε και το ενημέρωσε[semigr ]

( Σύσταση 5)

ζητεί από το Συμβούλιο να αποφασίσει την ενσωμάτωση του προϋπολογισμού της Europol στον κοινοτικό προϋπολογισμό και να μεριμνήσει, από κοινού με το Ευρωπαϊκό Κοινοβούλιο και σύμφωνα με τις αντίστοιχες προτάσεις της Επιτροπής, για τη λήψη των απαραίτητων δημοσιονομικών αποφάσεων[semigr ] έως τότε, καλεί το Συμβούλιο να εξασφαλίσει ότι το πεδίο δραστηριοτήτων της Europol θα επεκταθεί μόνον υπό την προϋπόθεση ότι διατίθενται προς τούτο επαρκείς δημοσιονομικοί πόροι[semigr ]

( Σύσταση 6)

καλεί τα κοινοβούλια των κρατών μελών, να ασκήσουν με συνέπεια το δικαίωμα και την υποχρέωση για έλεγχο της δράσης των για την Europol αρμοδίων μελών του Συμβουλίου, καθώς και των απεσταλμένων αντιπροσώπων στο διοικητικό συμβούλιο της Europol στο πλαίσιο των συνταγματικών τους διατάξεων και εν προκειμένω να συνεργασθούν στενά με το Κοινοβούλιο[semigr ]

( Σύσταση 7)

ζητεί από το Συμβούλιο, εκτός από την διαβίβαση της ετήσιας ειδικής έκθεσης, να το ενημερώνει τακτικά τουλάχιστον ανά τρίμηνο, σχετικά με τις εργασίες της Europol[semigr ]

( Σύσταση 8)

συνιστά στα κοινοβούλια των κρατών μελών, την εκπόνηση τακτικών εκθέσεων σχετικά με τη δραστηριότητα των εθνικών εποπτικών αρχών σύμφωνα με το άρθρο 23 της Σύμβασης Europol και την διεξαγωγή διαλόγου με το Κοινοβούλιο επί του θέματος αυτού[semigr ]

( Σύσταση 9)

καλεί το Συμβούλιο προς το συμφέρον της προστασίας της ακεραιότητας των πολιτών να μεριμνά ώστε οι αρχές προστασίας των ατομικών δεδομένων, των επιμέρους κρατών, των σε ευρωπαϊκό επίπεδο συνενωθέντων δικτύων να πραγματοποιούν συναντήσεις κατά τρόπο που δεν προκαλείται κίνδυνος διαρροής ευαίσθητων δεδομένων

( Σύσταση 10)

ζητεί από το Συμβούλιο να διερευνήσει τη δυνατότητα σύστασης μικρότερης αλλά μονιμης ευρωπαϊκής επιθεώρησης δεδομένων (σε αντιδιαστολή με την προσωρινή που υπάρχει σήμερα)

( Σύσταση 11)

συνιστά στα κοινοβούλια των κρατών μελών, να εξετάζουν τις ετήσιες εκθέσεις του διοικητικού συμβουλίου σύμφωνα με το άρθρο 28, παράγραφος 10 της Σύμβασης Europol καθώς και τις εκθέσεις των εθνικών εποπτικών αρχών όσον αφορά τις αναγκαίες τροποποιήσεις των σχετικών διατάξεων της Σύμβασης Europol και να δρομολογούν τροποποιήσεις από κοινού με το Ευρωπαϊκό Κοινοβούλιο[semigr ]

( Σύσταση 12)

καλεί το Συμβούλιο, να κάνει αμέσως χρήση των δυνατοτήτων για περαιτέρω ανάπτυξη της Europol σύμφωνα με τις σχετικές διατάξεις της Συνθήκης του Άμστερνταμ και να προβεί σε διαβούλευση με το Κοινοβούλιο όσον αφορά τις αντίστοιχες νομικές πράξεις[semigr ]

( Σύσταση 13)

ζητεί από το Συμβούλιο να συγκροτήσει αμέσως ομάδα εργασίας η οποία, στο πλαίσιο της ισχύουσας νομοθεσίας, θα υποβάλει πρακτικές προτάσεις για την εντατικοποίηση της διακρατικής συνεργασίας των ερευνητικών αρχών, και να λάβει ιδιαιτέρως υπόψη την διαμόρφωση πολυεθνικών ομάδων για διακρατικές έρευνες[semigr ]

( Σύσταση 14)

καλεί το Συμβούλιο, να εξετάσει, έχοντας ως γνώμονα την αποτελεσματικότερη διαμεθοριακή καταπολέμηση του εγκλήματος, κατά πόσον μπορεί να μεταφερθεί στην Europol ο υπεύθυνος συντονισμός της διαμεθοριακής καταπολέμησης του εγκλήματος στο πλαίσιο των αρμοδιοτήτων της, συμπεριλαμβανομένης της απαιτούμενης αρμοδιότητας παροχής οδηγιών έναντι των εθνικών αστυνομικών αρχών και ποιές νομικές βάσεις πρέπει να δημιουργηθούν για τον σκοπό αυτό[semigr ]

( Σύσταση 15)

ζητεί την δημιουργία ανεξάρτητου φορέα ο οποίος θα έχει την εξουσία να διεξάγει έρευνες σχετικά με καταγγελίες κατά της αστυνομίας που αφορούν αποφάσεις της Europol για τις δραστηριότητες του προσωπικού της[semigr ]

( Σύσταση 16)

απαιτεί από το Συμβούλιο, στην περίπτωση εξέλιξης της Europol σε μία αστυνομία με διαμεθοριακές επιχειρησιακές εξουσίες, να προβλέψει την συγκρότηση ευρωπαϊκής εισαγγελίας ή μιας άλλης δικαστικής αρχής, η οποία θα διευθύνει τις τεχνικές πτυχές των ερευνών της Europol[semigr ]

( Σύσταση 17)

απαιτεί να κατοχυρωθεί η Europol σε κοινοτική βάση, στην περίπτωση εξέλιξής της σε ευρωπαϊκή αστυνομία με διαμεθοριακές επιχειρησιακές εξουσίες, και να υπαχθεί στην υπεύθυνη διεύθυνση ενός μέλους της Επιτροπής[semigr ]

( Σύσταση 18)

απαιτεί, να υπαχθεί ο για την Europol υπεύθυνος Επίτροπος στον απεριόριστο κοινοβουλευτικό έλεγχό του[semigr ]

( Σύσταση 19)

καλεί το Συμβούλιο, να του υποβάλει έκθεση εντός δύο ετών μετά την έναρξη των εργασιών της Europol σχετικά με την προώθηση της συνεργασίας από την Europol, σύμφωνα με το άρθρο 30, παράγραφος 2 όπως έχει διατυπωθεί στη Συνθήκη του Άμστερνταμ, και σχετικά με τις δυνατότητες εκχώρησης περαιτέρω επιχειρησιακών εξουσιών στην Europol[semigr ]

2. αναθέτει στον Πρόεδρό του να διαβιβάσει την παρούσα σύσταση στο Συμβούλιο και, προς ενημέρωση, στην Επιτροπή και τις κυβερνήσεις και τα κοινοβούλια των κρατών μελών.